b'\n_START_ARTICLE_\nHiddn Solutions\n_START_SECTION_\nActa\n_START_PARAGRAPH_\nSelskapet ble stiftet 7. mai 1998 som Acta ASA av Fred Ingebrigtsen og Alfred Ydsteb\xc3\xb8 og ble mest kjent for \xc3\xa5 selge omstridte strukturerte spareprodukter til norske sm\xc3\xa5sparere. Selskapet tilb\xc3\xb8d mer enn 300 spare- og investeringsl\xc3\xb8sninger til privatpersoner, og forvaltet ca. 90 milliarder kroner for 83\xc2\xa0000 kunder. Acta hadde rundt 580 investeringsr\xc3\xa5dgivere fordelt p\xc3\xa5 over 57 kontorer i Norge, Sverige og Danmark.\n_START_SECTION_\nAgasti\n_START_PARAGRAPH_\nEtter Acta-saken, ble restene av selskapet omd\xc3\xb8pt til Agasti Holding ASA og delt inn i tre forretningsomr\xc3\xa5der; Wealth Management, Capital Markets og Investment Management. Forretningsomr\xc3\xa5det Wealth Management bestod av selskapene Navigea Securities i Norge og dets svenske filial, samt Navexa Securities i Sverige. Forretningsomr\xc3\xa5det Capital Markets bestod av selskapet Agasti W\xc3\xbcnderlich Capital Markets, mens forretningsomr\xc3\xa5det Investment Management bestod av selskapet Obligo Investment Management med datterselskaper._NEWLINE_Agasti eide 66\xc2\xa0% av Obligo Holding AS, mens Blackstone Real Estate Funds eide de \xc3\xb8vrige 34\xc2\xa0%. Obligo etablerte en institusjonell investorplattform med hovedfokus p\xc3\xa5 investeringer og forvaltning av eiendom i Norden. Pr 31. mars 2016 forvaltet Obligo verdier for totalt 44 milliarder kroner p\xc3\xa5 vegne av investorer. Av dette forvaltet Obligo eiendomsselskaper for ca. 35 milliarder kroner, hvorav ca. 21 milliarder kroner p\xc3\xa5 vegne av Blackstone. Obligo forvaltet i tillegg investeringsselskaper innen shipping, private equity, infrastruktur og fornybar energi for 10 milliarder kroner.\n_START_SECTION_\nAgaTech\n_START_PARAGRAPH_\n19. oktober 2016 overtok investoren \xc3\x98ystein Tvenge kontroll p\xc3\xa5 selskapet, gjennom aksjekj\xc3\xb8p for 3,3 millioner \xc3\xa0 3,4 \xc3\xb8re stykket. Aksjen syvdoblet seg p\xc3\xa5 kj\xc3\xb8pet og hindret Tvenges hensikt med aksjekj\xc3\xb8pet, som i f\xc3\xb8lge Finansavisen var \xc3\xa5 omgj\xc3\xb8re selskapets beslutning om \xc3\xa5 strykes fra b\xc3\xb8rsnotering og kj\xc3\xb8pe opp det Tvenge-dominerte krypteringsselskapet Hiddn Security der Hiddn-aksjon\xc3\xa6rene skulle f\xc3\xa5 Agasti-aksjer i bytte._NEWLINE_P\xc3\xa5 en ekstraordin\xc3\xa6r generalforsamling 14. november 2016 ble dog den vedtatte avviklingen reversert og selskapets foretaknavn endret til AgaTech ASA.\n_START_SECTION_\nHiddn Solutions\n_START_PARAGRAPH_\nI desember 2016 utf\xc3\xb8rte AgaTech og Hiddn Security en omvendt overtakelse, hvorp\xc3\xa5 AgaTech overtok 90% av aksjene i Hiddn Security og endret navn til Hiddn Solutions ASA.'